Moordenaars vertel van non se gru-moord en verkragting | Maroela Media
Dit kom nadat Phungula en Shozi Dinsdag in die hooggeregshof in Pietermaritzburg skuld erken het. Albei is ook op 'n aanklag van roof skuldig bevind.
Die twee mans het in die hof getuig hulle het mekaar voorheen gesien, maar die aand van 18 April vir die eerste keer saam in 'n kroeg in Ixopo gekuier. Phungula het in sy verklaring gesê hy het 'n bottel rietsnaps ("cane") en 'n bottel brandewyn gedrink voordat hy en Shozi 'n woud in is.
Op pad na die woud het hulle verby die Sacred Heart-klooster geloop en besluit om by die kombuis in te breek om kos te steel. Terwyl hulle in die gang afgeloop het, het Tiefenbacher hulle gesien en vir hulle geskree. Volgens Shozi het hy haar gegryp en in haar kamer ingesleep. Phungula het haar toe vasgemaak en verkrag terwyl Shozi kombuis toe is.
Volgens Phungula het Tiefenbacher "nog beweeg" toe hy ook kombuis toe is. Hulle het 'n stofsuier, kos en 'n horlosie gesteel.
Nie een van die verdagtes het iets genoem van die skoenveter wat om Tiefenbacher se nek was of die nat handdoek wat oor haar gesig was toe sy gevind is nie. Sy is vermoedelik met die handdoek versmoor.
Gerald Frye, 'n non van dieselfde klooster, het buite die hof gesê sy hoop dat Jesus Phungula en Shozi se harte sal aanraak deur die geregtigheid wat sal geskied. "Ons wil hê die Here moet hulle aanraak. Hulle is die ontvangers van baie gebede van oraloor. Ons sal hulle in ons gebede hou," het sy gesê.
Phungula en Shozi sal Donderdag gevonnis word.
Nog 'n bewys dat satan steeds teenwoordig is.
Stem Gerhard, dit is so, daar is niks anders om te se nie.
As jy 'n bottel cane n 'n botter brandewyn in een aand drink is jy dood van alkohol vergiftiging. Kan die ou darem nie lieg nie.